Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A fentiekre figyelemmel, és az állampolgári jogok országgyûlési biztosáról szóló 1993. évi LIX. törvény 20. §
Paragraph Index: 743

(1) bekezdése és 25. §-a, valamint a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 23. § (2) bekezdése alapján az információs jogok érvényesülésének elõsegítése érdekében az alábbi ajánlást teszem: – Felkérem a belügyminisztert, hogy kezdeményezze a köztisztviselõk jogállásáról szóló törvény módosítását annak érdekében, hogy a vagyonnyilatkozat tételére kötelezettek hozzátartozói az információs önrendelkezési jogukat érdemben, szabadon gyakorolhassák. – Javaslom a belügyminiszternek és az igazságügy-miniszternek, hogy tekintsék át a vagyonnyilatkozat intézményének eddigi tapasztalatait, eredményességét, és ennek tükrében mérlegeljék, hogy a közélet tisztaságának biztosítására szükség van-e sok ezer közszolga személyes adatainak központi gyûjtésére és tárolására. – Felkérem a belügyminisztert, hogy a BM Közigazgatászervezési és Közszolgálati Hivatala által rendszeresített adatkezelési felhatalmazás tartalmának módosítása érdekében, illetve az eddig megtett, pontatlan tartalmú nyilatkozatok figyelmen kívül hagyására a szükséges intézkedéseket tegye meg. Budapest, 2005. március 29. Dr. Péterfalvi Attila (1643/H/2004) A Kormányzati Ellenõrzési Hivatal ellenõrzési tevékenységének nyilvánosságával kapcsolatos adatvédelmi biztosi ajánlás Az állam elszámoltathatósága, a közpénzek átláthatósága az információszabadság jogintézményének egyik alapvetõ értelme. Az adatvédelmi biztos információszabadsággal kapcsolatos tevékenységének kezdetétõl fogva fontos csoportját alkotják azok az ügyek, amelyek az ellenõrzõ, felügyeleti funkciókat ellátó különbözõ állami szervek mûködésének nyilvánosságát érintik. Vissza-visszatérõ kérdés, hogy az e szervek által végzett ellenõrzésekkel kapcsolatos dokumentumok mennyiben nyilvánosak, azaz hogy miként és ki ellenõrzi az ellenõröket. Az Országos Munkabiztonsági és Munkaügyi Fõfelügyelõség, az Állami Számvevõszék, a Szerencsejáték Felügyelet, a Pénzügyi Szervek Állami Felügyelete, a környezetvédelmi, a fogyasztóvédelmi felügyelõségek mûködésének nyilvánosságát vizsgálva az adatvédelmi biztosnak az elmúlt években számos ügyben kellett már állást foglalnia. I. A közpénzek ellenõrzése Az ellenõrzés feladatainak ellátását állami szervek egész sora végzi. E körön belül egy szûkebb csoportot képeznek a közpénzek felhasználásának ellenõrzésére hivatott intézmények. A költségvetési ellenõrzésre vonatkozó jogszabályok elfogadása az Országgyûlés és részben a kormány feladata. E jogszabályok, valamint a közpénzek felhasználását ellenõrzõ szervezetek tevékenységének vizsgálata csak annyiban és azért tartozik az adatvédelmi biztos kompetenciájába, mert egyrészt e szervek állami szervek, így a mûködésükre vonatkozó adatok közérdekû adatok, másfelõl, mert ellenõrzõ feladatuk ellátása révén az általuk ellenõrzött szervek gazdálkodására vonatkozó, szintén közérdekû adatok sokasága kerül birtokukba. A közpénzek ellenõrzését végzõ két központi állami szerv, az Állami Számvevõszék (ÁSZ) és a Kormányzati Ellenõrzési Hivatal (KEHI) mûködésének nyilvánosságát az adatvédelmi biztos – mûködésének tíz esztendeje alatt – több 2006/162/II. szám ízben vizsgálta. Az elmúlt évek során az Állami Számvevõszékkel kifogástalan szakmai együttmûködést sikerült kialakítani. Az adatvédelmi biztos és a KEHI kapcsolatát ugyanakkor az 1999-ben felmerült elsõ ügy óta az egyet nem értés és a viták jellemzik. Ez indokolja a KEHI ellenõrzési tevékenységének nyilvánosságával kapcsolatos ügyek áttekintését, a vizsgálati tapasztalatok összegzését és a szükséges intézkedésekre vonatkozó javaslatok megfogalmazását. A két szerv ellenõrzési feladatainak hasonlósága miatt a KEHI létrehozása, tevékenységének nyilvánossága nem vizsgálható a Számvevõszék szerepére, mûködésére vonatkozó jogi szabályozás áttekintése nélkül. II. Az Állami Számvevõszék jogállása, mûködésének nyilvánossága

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes